Frederikshavn White Hawks skal efter al sandsynlighed på jagt efter en ny træner. Finske Heikki Mälkiä er i følge TV2/NORDs oplysninger tæt på en aftale med en finske topklub.

Mälkiä kom til Frederikshavn for et år siden, da klubben fyrede Olaf Eller. Den gang hentede Frederikshavn Heikki Mälkiä i en finsk klub, og nu tyder meget på, at turen går retur. Finnen formåede i sidste sæson, at forvandle Frederikshavn fra et bundhold til sølvvindere. I denne sæson har det knebet mere på isen, men Mälkia er stadig et hot navn i hjemlandet. I følge TV2/NORDs oplysninger, så rejser finnen til forhandlinger i hjemlandet i weekenden, når den danske turnering holder pause. Frederikshavn spiller torsdag aften den anden kamp i mellemspil B ude mod AaB. Her er Mälkiä på plads i boksen hos de pressede vendelboer.